Гуцулска република

Гуцулска република () — политична формация, выголошена на зачатку януара 1919 Украинсков народнов радов в мѣстечку Ясѣня. Гуцулска република просила и достала военску помоч од Западноукраинской людовой републикы (ЗУЛР), и пробовала росширяти ся до Сигета, але тому противостали мадярскы и румынскы войсковы оддѣлы. Гуцулска република продержала ся до 11. юна 1919, покы не пришло румынске войско и не установило свою контролю на територии.Сливка Ю. Ю.: Гуцульська республіка.

Выголошѣня и експанзия
8. новембра 1918 в Ясѣню мѣстна самооборона, котра од яри сповняла функцию обороны перед грабежами, чинеными демобилизованыма вояками и дезертерами, была реорганизована в Народну Оборону (около 200 особ) под командов надпоручника мадярского войска Степана Клочурака и на сходѣ обывательох была створена Ясѣнска народна рада, котра выголосила одокремлѣня од Мадярщины и прилучѣня ку ЗУЛР.Jerzy Macek. Головов рады быв выбраный сын Степана Клочурака, С. Клочурак мол.Ткач М.

22. децембра 1918 до Ясѣня быв приведеный баталион мадярского войска и мадярска влада обновлена, члены Народной обороны и рады скрыли ся в горах.

3. януара 1919 ясѣнянскы сепаратисты взяли участь в засѣданю Украинской народной рады ЗУЛР в Станиславѣ, по чому, вернувши ся домов з оддѣлом Украинской Галицкой армии, одзброила мѣстных мадярскых воякох и выголосила  владу  Украинской народной рады. Сѣдлиско той рады было в Станиславѣ. Одзброиня перевели в рождественну ночь 7-8. януара 1919, перебравши ся колядниками. Тым способом зыскали военску муницию и транспорт.

9. януара 1919 на сходѣ обывательох выголосили Гуцулску републику и выбрали за премьера влады Степана Клочурака.Магочій П.Р., Поп І., сс. 339-340.  Влада Гуцулской републикы мала секции: войскову, вонкашных односин, внуторных дѣл, потравинову, газдовску, освѣты и школства, а тыж пропаганды. Войскова сила Гуцулской републикы доходила до 1100 воякох.

13. януара 1919 рушили ся вздовж желѣзницѣ добываючи за шором желѣзничны штации и 17. януара 1919 добыли Сигет. В далшом планѣ было ити на Хуст, де мала ся 21. януара 1919 зобрати проукраинска Хустска народна рада.

Заник и конець
На то неодкладно зареаговало румынске войско, што было в той добѣ значно силнѣйше од мадярского. Сепаратисты были выбиты из Сигета и Рахова, при тому 18 их забили, 39 ранили, а 700 заяли. 

Дале румынске войско не пошло, а в Раховѣ была обновлена мадярска администрация. Украинске войско одышло за мадярскы границѣ, жебы не вступати до далшого меджинародного конфликту в часѣ, коли вели войну з Польщов.

Под владов сепаратистох зоставала территория на сѣвер од сутоку Чорной и Бѣлой Тисы з числом обывательства около 20 тыс. особ. Сепаратисты еще пять мѣсяци давали за себе знати бойовыми нападами.

В маю, коли польске войско вытѣснило Украинску Галицку армию, Гуцулска република поддала ся румынскому войску без боя, была окупована ним 11. юна 1919, чим закончила свою историю. Сепаратисты были арештованы, але неодовга выпущены и достали мѣста в администрации, як авторитетны люде.Піпаш В. В року 1920 румынске окупачне войско передало територию чехословацкой администрации.

Жерела и одказы
 Jerzy Macek: Republika Huculska. //Płaj. Almanach karpacki, nr 19 (осень 1999), ISSN 1230-5898
 Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010.  
 Піпаш В. Гуцульська республіка − унікальна сторінка державотворення // Газета «Голос України», 11 лютого 2009. — цит. по Сайт «Закарпаття онлайн» (zakarpattya.net.ua)
 Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. ISBN 966-7838-23-4 с. 151.
 Сливка Ю. Ю.: Гуцульська республіка. //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2013. Том 2, с. 263. доступно онлайн
 Ткач М. Із минулого - в сьогодення. "Гуцульська республіка"

 Референции 

Катеґорія:История Подкарпатской Руси